बेनी २६ फागुन । प्रस्तावीत धौलागिरी गाउँपालीकाको केन्द्र ताकमलाई कायम गर्नुपर्ने माग राख्दै स्थानीयले गरेको आन्दोलन स्थगीत भएको छ ।
धौलागिरी गाउँपालीका नागरीक आन्दोलन संघर्ष समितिले गत बिहीबारदेखि ताकम क्षेत्रमा सडक, व्यवसाय, सरकारी कार्यालय ठप्प पारेर आन्दोलन गरेका थिए । ताकम भन्दा माथिका गाविसका बासिन्दालाई परेको समस्या र भविष्यमा पर्न सक्ने दुरगामी असरलाई मध्यनजर गरेर तत्काललाई आन्दोलन स्थगीत गरिएको संघर्ष समितिका संयोजक मनबहादुर भण्डारीद्धारा जारी विज्ञप्तीमा उल्लेख छ ।
आन्दोलन स्थगीत भएपछि बिहीबार देखि दरवाङ ताकम मुना सडकमा सवारी सञ्चालन भएका छन भने जनजिवन सामान्य बनेको छ । बहुसंख्यक जनतालाई प्रशासनीक सुगमता, उपयुक्त भुगोल, आवश्यक पुर्वाधारका हिसाबले ताकमलाई गाउँपालीकाको केन्द्र बनाउनुपर्ने संघर्ष समितिको माग छ ।
स्थानीय तहको सिमाना, नामाङ्कन र सिमाङ्कनका लागि गठन भएको तत्कालीन जिल्ला प्राबिधिक सहयोग समितिले धौलागिरीको केन्द्र ताकम वा मुना मध्य एक ठाउँ बनाउन आयोगलाई सिफारीस गरेको थियो । ताकममा केन्द्र बनाउन दवाव दिनका लागि समितिले मल्कवाङ, मराङ गाविस र मुदीको ६, ७, ८ र ९ वडाका बासिन्दाका सहमतीमा आन्दोलनमा उत्रीएको थियो ।
रघुगंगा र धौलागिरी गाउँपालीका नागरीक आन्दोलन संघर्ष समितिले जिविसमा गरेको तालाबन्दी गत आईतबार प्रहरीले तोडेर कामकाज सूचारु गराएको थियो । सरकारले स्थानीय तहको पुनसंरचना सम्बन्धि सूचना राजपत्रमा प्रकाशन गर्ने अन्तिम तयारी गरेको छ ।
म्याग्दी, ६ असार । नेपाल विद्यार्थी युनीयन नागोया जापानमा रहेका विद्यार्थीहरुले भलिबल प्रतियोगिता आयोजना गरेका छन् । गर्मी विदाको अवसमरा आगामी अगष्ट १४ तारीखको दिन आयोजना गरिएको प्रतियोगितामा सहभागीताको लागि जापानमा रहेका नेपाली संघसंस्थाहरुलाई पत्राचार गरिएको नेपाल विद्यार्थी युनियन नागोयाले जनाएको छ ।
दोस्रो रनिङ कप प्रतियोगिताको रुपमा आयोजित प्रतियोगितामा बिजेतालाई जापानी २ लाख ५० हजार र उपबिजेतालाई १ लाख ५० हजार पुरस्कार रहेको त्यहाँबाट बिमल बुढाथोकीले जानकारी दिए । उनका अनुसार प्रतियोगितामा उत्कृष्ट खेलाडी, स्पाइकर, सटर, ब्लकर लगायतका बिधामा समेत खेलाडीहरुलाई पुरस्कृत गरिनेछ ।